ಕೋಟಿಗೊಬ್ಬ3 ಬಗ್ಗೆ ಟ್ವೀಟ್ ಮಾಡಿದ ಕಿಚ್ಚ ಕೊರೊನಾ ನಡುವೆ ಮತ್ತು ಸುದೀಪ್ ಅವರದ್ದೇ ಅಭಿನಯದ ಪ್ಯಾಂಟಮ್ ಚಿತ್ರದ ವಿಡಿಯೋ ಸದ್ದುಗಳ ನಡುವೆ ಕೋಟಿಗೊಬ್ಬ3 ಸಿನಿಮಾ ಸದ್ದು ಕಮ್ಮಿಯಾಗಿತ್ತು. ಹಾಗಾಗಿ ಸೂಪರ್ ಹಿಟ್ ಎಂದು ನಿರೀಕ್ಷೆ ಮಾಡಿದ ಕೋಟಿಗೊಬ್ಬ 3 ಎಲ್ಲಿಗೆ ಬಂತು, ಅಂತ ಅಭಿಮಾನಿಗಳು ಸುದೀಪ್ ಅವರನ್ನ ಕೇಳುತ್ತಿದ್ದಾರೆ. ಹಾಗಾಗಿ ಇದಕ್ಕೆ ಸುದೀಪ್ ಅವರೇ ಟ್ವೀಟ್ ಮಾಡಿ ಚಿತ್ರದ ಬಗ್ಗೆ ಮಾಹಿತಿ ನೀಡಿದ್ದಾರೆ. ಕೋಟಿಗೊಬ್ಬ 3 ಸಿನಿಮಾ ಬಹುತೇಕ ಮುಗಿದಿದೆ. ಈಗಿರುವ ಪರಿಸ್ಥಿಯ ಕಾರಣದಿಂದ ಸ್ವಲ್ಪ ಪೋಸ್ಟ್ ಪ್ರೊಡಕ್ಷನ್ ಕೆಲಸಗಳು ಮಾತ್ರ ಬಾಕಿ ಉಳಿದಿದೆ. ನಾನು ಹಾಗೂ ನಮ್ಮ ತಂಡ ಉಳಿದಿರುವ ಕೊಂಚ ಕೆಲಸವನ್ನು ಆದಷ್ಟು ಬೇಗ ಪೂರ್ಣಗೊಳಿಸಿ, ಸಿನಿಮಾವನ್ನು ರಿಲೀಸ್ ಮಾಡಲು ಪ್ರಯತ್ನಿಸುತ್ತಿದ್ದೇವೆ ಎಂದು ಟ್ವೀಟ್ ಮಾಡಿದ್ದಾರೆ. ಕೋಟಿಗೊಬ್ಬ3 ಭಾರೀ ಕುತೂಹಲ ಕೆರಳಿಸಿದೆ. ಪ್ರೀಕ್ವೆಲ್ನಲ್ಲಿದ್ದ ಸತ್ಯ ಮತ್ತು ಶಿವ ಶೇಡ್ ರೋಲ್ ಇಲ್ಲೂ ಮುಂದುವರೆಯಲಿದೆ.ಕೋಟಿಗೊಬ್ಬ3 ಬಹಳ ವಿಶೇಷವಾದ ಸಿನಿಮಾ. ಈಗಾಗಲೇ ಕೋಟಿಗೊಬ್ಬ2 ಸಿನಿಮಾ ಸೂಪರ್ ಹಿಟ್ ಆಗಿದೆ.